CELEX: C2004/201/38
Language: da
Date: 2004-08-07 00:00:00
Title: Sag T-178/04: Sag anlagt den 17. maj 2004 af MPS Group Inc. mod Kontoret for Harmonisering i det Indre Marked (Varemærker og Design) (KHIM)

7.8.2004   
            
            
               DA
            
            
               Den Europæiske Unions Tidende
            
            
               C 201/17
            
         Sag anlagt den 17. maj 2004 af MPS Group Inc. mod Kontoret for Harmonisering i det Indre Marked (Varemærker og Design) (KHIM)
   (Sag T-178/04)
   (2004/C 201/38)
   Processprog: engelsk
   Ved De Europæiske Fællesskabers Ret i Første Instans er der den 17. maj 2004 anlagt sag mod Kontoret for Harmonisering i det Indre Marked (Varemærker og Design) af MPS Group Inc., Jacksonville, Florida (USA), ved Solicitors K. O'Rourke og P. Kavanagh.
   Den anden part i sagen for appelkammeret var Modis-Distribuiçao Centralizada SA.
   Sagsøgeren har nedlagt følgende påstande:
   
               —
            
            
               Afgørelse truffet den 4. februar 2004 af Fjerde Appelkammer annulleres for så vidt som den har taget indsigelse nr. B000170599 til følge vedrørende følgende tjenesteydelser i klasse 35: »Arbejdsformidlingsvirksomhed; konsulentbistand vedrørende ansættelser; udarbejdelse af lønningslister; tjenesteydelser vedrørende tidsregistrering; tilvejebringelse af vikarer og fastansat personale«.
            
         
               —
            
            
               Subsidiært annulleres afgørelsen for så vidt den omfatter følgende tjenesteydelser i klasse 35: »Arbejdsformidlingsvirksomhed; konsulentbistand vedrørende ansættelser; tilvejebringelse af vikarer og fastansat personale«.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               MPS Group Inc.
            
         
               EF-varemærket, der søges registreret:
            
            
               EF-varemærkeansøgning nr. 778795 »MODIS« for tjenesteydelser i klasse 35 (arbejdsformidlingsvirksomhed; konsulentbistand vedrørende ansættelser; udarbejdelse af lønningslister; …), klasse 41 (undervisningsvirksomhed) og klasse 42 (psykometrisk testning).
            
         
               Indehaver af det i indsigelsessagen påberåbte varemærke eller tegn:
            
            
               Modis-Distribuiçao Centralizada SA.
            
         
               Det i indsigelsessagen påberåbte varemærke eller tegn:
            
            
               Det portugisiske varemærke »MODIS« for tjenesteydelser i klasse 35 (annonce- og reklamevirksomhed, bistand ved forretningsledelse og forretningsadministration).
            
         
               Indsigelsesafdelingens afgørelse:
            
            
               Afslag på EF-varemærkeansøgningen vedrørende klasse 35 og 41, imødekommelse af samme ansøgning vedrørende klasse 42.
            
         
               Appelkammerets afgørelse:
            
            
               Annullation af indsigelsesafdelingens afgørelse, idet den tog indsigelsen til følge vedrørende de tjenesteydelser i klasse 41, der var ansøgt om, hjemviste sagen til undersøgerens fornyede behandling, og i øvrigt afslog klagen.
            
         
               Søgsmålsgrunde:
            
            
               Tilsidesættelse af artikel 8, stk. 1, litra a), og artikel 8, stk. 1, litra b), i Rådets forordning nr. 40/94 om EF-varemærker (1), idet der blev truffet afgørelse om, at de omhandlede tjenesteydelser lignede hinanden.
            
         
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).